Page:Oxford Book of English Verse 1250-1900.djvu/102

 The turtle that true is, With notes that renewis, Her pairty pursuis: The nicht is neir gone.

Now hairtis with hindis Conform to their kindis, Hie tursis their tyndis On ground quhair they grone. Now hurchonis, with hairis, Aye passis in pairis; Quhilk duly declaris The nicht is neir gone.

The season excellis Through sweetness that smellis; Now Cupid compellis Our hairtis echone On Venus wha waikis, To muse on our maikis, Syne sing for their saikis— 'The nicht is neir gone!'

All courageous knichtis Aganis the day dichtis The breist-plate that bright is To fight with their fone. The stonèd steed stampis Through courage, and crampis, Syne on the land lampis: The nicht is neir gone.

pairty] partner, mate. tursis] carry. tyndis] antlers. grone] groan, bell. hurchonis] hedgehogs, 'urchins.' maikis] mates. fone] foes. stonèd steed] stallion. crampis] prances. lampis] gallops.